钦定古今图书集成/理学汇编/字学典/第100卷 > 王知敬
## 钦定古今图书集成/理学汇编/字学典/第100卷 > 王知敬

按《唐书王友贞传》：“友贞父知敬，善书隶，武后时，仕为
麟台少监。”

按《述书赋》注：“知敬善署书，与殷仲容齐肩。天后诏一
人署一寺额，仲容题资圣，知敬题清禅，俱为独绝。”
按《书断》：“王知敬，洛阳人。工草及行，尤善章草。入能肤
骨，兼有戈戟足以自卫，毛翮足以飞翻。若翼。大略宏
图，摩霄殄寇，则未奇也。”

按《墨池编》：“知敬善隶、草、行，评者谓如麒麟将腾，鸾凤
欲翥。”